รู้สึกเพลียเหมือนนอนไม่อิ่ม กินอะไรก็ไม่อร่อย ไม่หิว จุกที่คอเหมือนจะอาเจียนแต่ไม่อาเจียนตลอด และมีอาการเหมือนปวดถ่ายแต่ถ่ายไม่ออก
สวัสดีค่ะ อาการเพลีย นอนไม่อิ่ม กินอาหารไม่อร่อย หรือเบื่ออาหาร จุกที่คอ อาจเกิดจาก1. ปัญหาทางด้านจิตใจ เช่น มีความเครียด วิตกกังวล มีภาวะซึมเศร้า เป็นต้น ซึ่งนอกจากจะมีอารมณ์ความรู้สึกที่ผิดปกติไปแล้ว ก็จะส่งผลทำให้เกิดอาการผิดปกติของร่างกายได้หลากหลาย ทั้งอาการเหนื่อย เพลีย นอนไม่หลับ เบื่ออาหาร น้ำหนักลด เป็นต้น2. ปัญหาโรคทางกาย เช่น- มีโรคกรดไหลย้อน ทำให้มีอาการจุกที่คอได้ นอกจากนี้ ก้จะมีแน่นหน้าอก แสบกลางอก ทานได้น้อยลง เรอบ่อย มีรสเปรี้ยวหรือขมในคอ เป็นต้น- การมีท้องผูกเรื้อรัง และทำให้เกิดภาวะอุจจาระตกค้างในลำไส้ ก็จะทำให้เกิดอาการผิดปกติทางร่างกายต่างๆ ได้- มีไทรอยด์ฮอร์โมนต่ำ- โรคไตเรื้อรัง ตับเรื้อรัง- การติดเชื้อเรื้อรังต่างๆ เช่น HIV วัณโรค- เป็นมะเร็งต่างๆ เป็นต้นนอกจากนี้ อาจเกิดจากการตั้งครรภ์ได้ดังนั้น ในเบื้องต้น แนะนำควรลองตรวจหาการตั้งครรภ์ดูด้วย หากตรวจไม่พบ และมีอาการที่ถ่ายไม่ออกเรื้อรังอยู่บ่อยๆ คือมีอาการท้องผูกบ่อยๆ อาจเกิดจากมีภาวะอุจจาระตกค้างในลำไส้ได้ ซึ่งควรไปพบแพทย์เพื่อรักษาค่ะ หรือหากไม่ได้มีอาการท้องผูก ไม่ได้ตั้งครรภ์ แต่ยังคงมีอาการต่างๆ ต่อเนื่อง ก็ควรไปพบแพทย์เพื่อตรวจหาสาเหตุและรักษาค่ะ ในเบื้องต้น หากมีความเครียดอยู่ ก็ควรพยายามผ่อนคลายความเครียดลงค่ะ